Борис Младенов-Young
Очите им! Когато ги погледна…

chitanka.info

Очите им! Когато ги погледна,

изпитвам някаква вина във мен,

по тялото ми плъзва тръпка ледна

и в миг от тях отвръщам взор смутен.

Подобно агънца на заколение

те с поглед ме пронизват и мълчат.

О, не! Те питат неми, с примирение:

„Пак пункция?[1] Нали? И този път!“

Прозряли отговора ми, покорно

приемат маската със райски газ.

И упоят ли ги, пристъпвам аз

към своята задача отговорно,

за да добавя скромния си дял

и взема най-добър материал.

Сидни, Австралия — 2016 г.

[1] Костномозъчна пункция се прави също, за да се следи хода на болестта по време на лечението. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.